Biołystok (pol.: "Białystok", bioł. "Беласток", lit. "Balstogė") – wojewōdzke miasto we Polsce, rozlygowane nad rzykōm Biołōm (lewy dopływ Supraśle). Je nojwiynkszym miastym pōłnocno-wschodnij Polski a stolicōm podlaskigo wojewōdztwa. Je grodzkym krysym a stolicōm ziymskigo krysu biołostockigo. Postrzōd wojewōdzkych miastōw Polski, Biołystok je drōgym miastym pod zglyndym gynstości zaludniynio, jydynastym pod wzglyndym ludności a trzinastym pod zglyndym wiyrchu. Biołystok połni fōnkcyjo administracyjnygo, gospodarczygo, naukowygo a kulturalnygo cyntrōm regijōnu. Miasto s przilygłymi gminōma tworzi Biołostocko Aglomeracyjo.